# A hímvessző papillomatosis-a

### A Wikipédiából, a szabad lexikonból.

A papullák elhelyezkedése a makk peremén

A hímvessző papillomatosis-a, latinul papillomatosis penis vagy papillomatosis coronae glandis a férfi nemi szerven előforduló bőrelváltozás.

A hímvessző ártalmatlan papillómái olyan jóindulató bőrdaganatok (szemölcs-szerű bőrkinővések), amelyek elsősorban a makk peremén fordulnak elő. Színűk a makkéval megegyezik, vagy annál valamivel világosabbak. Számuk és méretük igen változó lehet. Előfordulhat mindőssze néhány darab, de gyakran több sorban, sűrün helyezkednek el körben a makk felszínén. A bőrfelületből való kiemelkedésük a fél mm-től a néhány (4-5) mm-es méretig terjedhet. Kialakulását egy kötőszöveti mag körül kialakult túlnőtt sejtcsoport jóindulatú burjánzása okozza.

A papillómák jelenléte a makk bőrének egy speciális élettani állapota, nem számít betegségnek és nem vírusfertőzés (pl. HPV) okozza. A szexuális tevékenységre nincs befolyással. Nem keverendő össze a hímvesszőn előforduló Fordyce-foltokkal. A különböző tanulmányok az előfordulás gyakoriságára más-más adatokat adnak meg. Egyes felmérések szerint a férfiak akár 48%-nál is előfordulhat, míg más tanulmányok csak 8%-ra becsülik az előfordulás gyakoriságát.

A jelenség nem igényel orvosi beavatkozást, kezelést. Az esetleg zavaró nagyobb kinövések, vagy esztétikai megfontolások miatt a papillómák karbon-dioxidos lézeres kezeléssel eltávolíthatók.

## [szerkesztés] Külső hivatkozások

- Képek a hímvessző makkjának papillomatosis-áról

A lap eredeti címe "http://hu.wikipedia.org../../../a/_/h/A_h%C3%ADmvessz%C5%91_papillomatosis-a.html"

Kategóriák: Nemi betegségek | Szexualitás

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Deutsch
- Français
- 日本語
- Nederlands
- Polski